ddrg/super_eurlex huggingface dataset:
SL Uradni list Evropske unije L 348/34

UREDBA KOMISIJE (EU) 2017/2460

z dne 30. oktobra 2017

o spremembi priloge VII k Uredbi (ES) št. 882/2004 Evropskega parlamenta in Sveta o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali glede seznama referenčnih laboratorijev Unije

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 32(5) Uredbe,

ob upoštevanju naslednjega:

(1) Uredba (ES) št. 882/2004 določa splošna pravila za izvajanje uradnega nadzora, da se med drugim zagotovi preverjanje skladnosti s pravili o higieni živil. Referenčni laboratoriji Evropske unije (v nadaljnjem besedilu: referenčni laboratoriji EU) so v skladu z navedeno uredbo odgovorni zlasti za zagotavljanje podrobnosti o analitskih metodah nacionalnim referenčnim laboratorijem in usklajevanje uporabe takih metod v nacionalnih referenčnih laboratorijih. Referenčni laboratoriji EU so navedeni v Prilogi VII k navedeni uredbi.

(2) Delovni program referenčnega laboratorija EU za mleko in mlečne izdelke je usmerjen zlasti v zagotavljanje analitskih metod in skupnega pristopa medlaboratorijskih testov strokovnosti, ki jih izvajajo nacionalni referenčni laboratoriji v zvezi z oznakami kakovosti, kot je število somatskih celic in mikrobov. Strokovno znanje o tem, kako ustrezno izvajati te analize, je zdaj dobro uveljavljeno tako na ravni uradnih laboratorijev, ki izvajajo uradni nadzor, kot tudi laboratorijev, ki jih živilska podjetja vse pogosteje uporabljajo za analizo teh oznak, ki so dejavnik, ki določa ceno mleka, zbranega na kmetiji.

(3) Referenčni laboratorij EU za mleko in mlečne izdelke ni več potreben znotraj Unije. Zato bi ga bilo treba odstraniti s seznama referenčnih laboratorijev EU, določenega v Prilogi VII k Uredbi (ES) št. 882/2004.

(4) Prilogo VII k Uredbi (ES) št. 882/2004 bi bilo zato treba ustrezno spremeniti.

(5) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1

V delu I Priloge VII k Uredbi (ES) št. 882/2004 se točka 1 črta.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 30. oktobra 2017 Za Komisijo Predsednik Jean-Claude JUNCKER

(1) UL L 165, 30.4.2004, str. 1.
(8)

Odbor STECF je na 54. plenarni seji, ki je potekala od 27. do 31. marca 2017, ocenil odstopanje, ki ga je zahtevala Slovenija, in dodatne dokumente. Odbor STECF je poudaril potrebo po pojasnilih o pretekli dejavnosti plovil z dovoljenjem, uporabljenem ribolovnem orodju in prilovu. Slovenija je Komisiji predložila ustrezna pojasnila ter se zavezala k pripravi dodatne znanstvene študije o ulovu in prizadevanjem za povečanje selektivnosti ribolovnega orodja.
EFSI, kakor je podaljšan s to uredbo, bi moral obravnavati še vedno prisotno nedelovanje trga in neoptimalne naložbene okoliščine ter ob večjem poudarku na dodatnosti še naprej mobilizirati financiranje zasebnega sektorja v naložbah, ki so bistvenega pomena za prihodnje ustvarjanje delovnih mest v Evropi (tudi za mlade) ter rast in konkurenčnost Evrope. Te naložbe vključujejo naložbe na področjih energije, okolja in podnebnih ukrepov, socialnega in človeškega kapitala ter z njim povezane infrastrukture, zdravstva, raziskav in inovacij, čezmejnega in trajnostnega prometa ter digitalne preobrazbe. Okrepiti bi bilo treba zlasti prispevek operacij, ki jih podpira EFSI, k doseganju ambicioznih ciljev Unije z 21. Konference pogodbenic Okvirne konvencije Združenih narodov o spremembi podnebja (COP21) in uresničevanju zavez Unije za zmanjšanje emisij toplogrednih plinov za 80 do 95 %. Za okrepitev vidika podnebnih ukrepov v okviru EFSI bi morala EIB na podlagi izkušenj, ki jih je pridobila kot ena najpomembnejših nosilk podnebnega financiranja na svetu, uporabiti svojo najsodobnejšo mednarodno dogovorjeno metodologijo za verodostojno opredelitev elementov projektov, ki prispevajo k podnebnim ukrepom, ali deležev stroškov. Projekti ne bi smeli biti umetno oblikovani, tako da bi spadali v opredelitev MSP ter malih podjetij s srednje veliko tržno kapitalizacijo. Več sredstev bi bilo treba nameniti tudi prednostnim projektom medsebojnih povezav na energetskem področju in projektom za energetsko učinkovitost.

Poleg tega bi morala biti podpora EFSI za avtoceste omejena na podpiranje zasebnih in/ali javnih naložb na področju prometa v kohezijskih državah, manj razvitih regijah ali pri čezmejnih prometnih projektih oziroma za potrebe nadgradnje, vzdrževanja ali izboljšanja varnosti v cestnem prometu, razvoja inteligentnih prometnih sistemov, zagotavljanja celovitosti in standardov obstoječih avtocest v vseevropskem prometnem omrežju, zlasti varnih parkirnih mest, črpalk z alternativnimi čistimi gorivi in sistemov za električno polnjenje, ali prispevanja k dokončanju vseevropskega prometnega omrežja do leta 2030 v skladu z uredbama (EU) št. 1316/2013 (5) in (EU) št. 1315/2013 (6) Evropskega parlamenta in Sveta. V digitalnem sektorju in na področju uporabe ambiciozne politike Unije o digitalnem gospodarstvu bi bilo treba določiti nove digitalne infrastrukturne cilje, da bi zagotovili, da bo digitalni razkorak odpravljen in da bo Unija imela vodilno vlogo v novi dobi t. i. interneta stvari, tehnologije veriženja podatkovnih blokov, kibernetske varnosti in varnosti omrežij. Kljub temu da so že sedaj upravičeni, bi bilo treba zaradi jasnosti izrecno določiti, da spadajo projekti s področja kmetijstva, gozdarstva, ribištva in akvakulture ter drugih segmentov širšega biogospodarstva v okvir splošnih ciljev in so torej upravičeni do podpore EFSI.
(2)

Tehnološki razvoj na trgih vrednostnih papirjev je omogočil pojav elektronskih komunikacijskih omrežij, ki omogočajo povezovanje več investicijskih podjetij, ki nameravajo delovati pod oznako sistematičnega internalizatorja, z drugimi ponudniki likvidnosti, ki se ukvarjajo s tehnikami visokofrekvenčnega algoritemskega trgovanja. Ta razvoj lahko ogrozi jasno ločevanje med dvostranskim trgovanjem za lasten račun pri izvrševanju naročil strank in večstranskim trgovanjem, predvidenim z Delegirano uredbo Komisije (EU) 2017/565 (2). Zaradi tega tehnološkega razvoja in razvoja trga je torej treba določiti, da se sistematični internalizator ne sme redno ukvarjati z notranjim ali zunanjim povezovanjem poslov prek trgovanja s hkratnim nakupom in prodajo ali drugih oblik vzajemnih transakcij, ki so dejansko brez tveganja, z danim finančnim instrumentom zunaj mesta trgovanja.
SL Uradni list Evropske unije L 333/46

IZVEDBENA UREDBA KOMISIJE (EU) 2017/2332

z dne 14. decembra 2017

o določitvi najnižje prodajne cene za posneto mleko v prahu za petnajsti delni razpis v okviru razpisnega postopka, odprtega z Izvedbeno uredbo (EU) 2016/2080

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),

ob upoštevanju Izvedbene uredbe Komisije (EU) 2016/1240 z dne 18. maja 2016 o pravilih za uporabo Uredbe (EU) št. 1308/2013 Evropskega parlamenta in Sveta glede javne intervencije in pomoči za zasebno skladiščenje (2) ter zlasti člena 32 Izvedbene uredbe,

ob upoštevanju naslednjega:

(1) Z Izvedbeno uredbo Komisije (EU) 2016/2080 (3) se je začela prodaja posnetega mleka v prahu z razpisnim postopkom.

(2) Glede na ponudbe, predložene za petnajsti delni razpis, ni treba določiti najnižje prodajne cene.

(3) Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Za petnajsti delni razpis za prodajo posnetega mleka v prahu v okviru razpisnega postopka, odprtega z Izvedbeno uredbo (EU) 2016/2080, katerega rok za predložitev ponudb je potekel 12. decembra 2017, se najnižja prodajna cena ne določi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 14. decembra 2017 Za Komisijo V imenu predsednika Jerzy PLEWA Generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 206, 30.7.2016, str. 71.

(3) Izvedbena uredba Komisije (EU) 2016/2080 z dne 25. novembra 2016 o začetku prodaje posnetega mleka v prahu z razpisnim postopkom (UL L 321, 29.11.2016, str. 45).
(2)

V svoji sodbi v zadevi C-51/16 (3) je Sodišče odločilo, da je treba tarifno številko 9021 kombinirane nomenklature (KN) iz Priloge I k Uredbi Sveta (EGS) št. 2658/87 (4), kakor je bila spremenjena z Izvedbeno uredbo Komisije (EU) št. 1101/2014 (5), razlagati tako, da so s to številko zajeti medicinski vsaditveni vijaki, kakršni so obravnavani v postopku v glavni stvari, ker imajo ti proizvodi značilnosti, na podlagi katerih se razlikujejo od običajnih proizvodov po dovršenosti svoje izdelave in svoji visoki stopnji natančnosti ter po svoji metodi izdelave in posebnosti svoje funkcije. Natančneje, dejstvo, da je mogoče medicinske vsaditvene vijake, kakršni so obravnavani v postopku v glavni stvari, vstaviti v telo zgolj s posebnimi medicinskimi, in ne običajnimi orodji, je značilnost, ki jo je treba upoštevati za razlikovanje teh medicinskih vsaditvenih vijakov od običajnih proizvodov.
(2)

Člen 503(4) Uredbe (EU) št. 575/2013 Komisijo zavezuje, da pregleda ustreznost te možnosti za pristojne organe in se odloči, ali bi morala postati trajna. Komisija je Evropski bančni organ prosila za strokovni nasvet o tem vprašanju. Na podlagi tega je bilo pripravljeno Poročilo o okvirih in kapitalski obravnavi kritih obveznic EU. Komisija je navedeno poročilo uporabila za nadaljnjo oceno nadzornih in regulativnih ureditev, ki se uporabljajo za krite obveznice, ter Evropskemu parlamentu in Svetu nato predložila poročilo o členu 503 Uredbe (EU) št. 575/2013.
(5)

Ker ni varnostnih razlogov, ki bi zahtevali takojšnjo uporabo sprememb, uvedenih s to uredbo, je ustrezno zagotoviti prehodno obdobje, v katerem se lahko krmni dodatek 6-fitaza ter premiksi in krmne mešanice, ki vsebujejo navedeni krmni dodatek, ki so skladni z določbami, ki so se uporabljale pred datumom začetka veljavnosti te uredbe, še naprej dajejo na trg in uporabljajo do porabe obstoječih zalog.
—

Vrsta zadevne terjatve ali terjatev: ☐ a) carine ☐ b) davek na dodano vrednost ☐ c) trošarine ☐ d) davek na dohodek ali kapital ☐ e) davek na zavarovalne premije ☐ f) davek na dediščine in darila ☐ g) nacionalni davki in dajatve na nepremično premoženje razen zgoraj naštetih ☐ h) nacionalni davki in dajatve na uporabo ali lastništvo prevoznih sredstev ☐ i) drugi davki in dajatve, ki jih obračuna ali se obračunajo v imenu države prosilke ☐ j) davki in dajatve, ki jih obračunajo ali se obračunajo v imenu teritorialnih ali upravnih pododdelkov države prosilke, razen davkov in dajatev, ki jih obračunajo lokalni organi ☐ k) davki in dajatve, ki jih obračunajo ali se obračunajo v imenu lokalnih organov ☐ l) druge davčne terjatve ☐ m) povračila, intervencijski in drugi ukrepi, ki so del sistema popolnega ali delnega financiranja Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), vključno z zneski, ki bodo pobrani v zvezi s temi ukrepi, ter prelevmani in druge dajatve, predvidene v okviru skupne ureditve trga v sektorju za sladkor
SL Uradni list Evropske unije L 260/3

IZVEDBENA UREDBA KOMISIJE (EU) 2017/1834

z dne 9. oktobra 2017

o dvestodevetinsedemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(5) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.

(2) Odbor za sankcije Varnostnega sveta Združenih narodov je 4. oktobra 2017 sklenil spremeniti en vnos na seznamu oseb, skupin in subjektov, za katere velja zamrznitev sredstev in gospodarskih virov. Prilogo I k Uredbi (ES) št. 881/2002 bi bilo zato treba ustrezno spremeniti –

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 9. oktobra 2017 Za Komisijo V imenu predsednika Vodja Službe za instrumente zunanje politike

(1) UL L 139, 29.5.2002, str. 9.
2.

člen 4 se spremeni: (a) v odstavku 2 se doda naslednja točka (c): „(c) odloči o razvrstitvi članov svetovalnih svetov v kategoriji ‚sektorske organizacije‘ in ‚druge interesne skupine‘. Odločitev temelji na objektivnih in preverljivih merilih, kot so predložitev statutov, seznam članov in narava dejavnosti zadevnih organizacij.“; (b) odstavek 3 se nadomesti z naslednjim: „3. Na podlagi imenovanj sektorskih organizacij in drugih interesnih skupin za sedeže, ki so jim namenjeni, generalna skupščina imenuje izvršni odbor z največ 25 člani. Po posvetovanju s Komisijo se generalna skupščina lahko odloči za imenovanje izvršnega odbora z največ 30 člani, da bi tako zagotovila ustrezno zastopanost malega priobalnega ribolova.“
(3)

Ob upoštevanju časa in virov, ki so potrebni za dokončanje ocene vlog za obnovitev odobritev za tako veliko število aktivnih snovi, ki jim bo odobritev potekla med letoma 2019 in 2021, je bil z Izvedbenim sklepom Komisije C(2016) 6104 (4) oblikovan delovni program, ki združuje podobne aktivne snovi in določa prednostne naloge na podlagi skrbi za varovanje zdravja ljudi in živali ali okolja, kot je določeno v členu 18 Uredbe (ES) št. 1107/2009.
SL Uradni list Evropske unije L 237/69

IZVEDBENA UREDBA KOMISIJE (EU) 2017/1559

z dne 14. septembra 2017

o spremembi Uredbe (EU) št. 37/2010 za razvrstitev mejnih vrednosti ostankov snovi alarelin

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 470/2009 Evropskega parlamenta in Sveta z dne 6. maja 2009 o določitvi postopkov Skupnosti za določitev mejnih vrednosti ostankov farmakološko aktivnih snovi v živilih živalskega izvora in razveljavitvi Uredbe Sveta (EGS) št. 2377/90 in spremembi Direktive 2001/82/ES Evropskega parlamenta in Sveta ter Uredbe (ES) št. 726/2004 Evropskega parlamenta in Sveta (1) in zlasti člena 14 v povezavi s členom 17 Uredbe,

ob upoštevanju mnenja Evropske agencije za zdravila, ki ga je oblikoval Odbor za zdravila za uporabo v veterinarski medicini,

ob upoštevanju naslednjega:

(1) Člen 17 Uredbe (ES) št. 470/2009 določa, da je treba z uredbo določiti mejne vrednosti ostankov (v nadaljnjem besedilu: MRL) za farmakološko aktivne snovi, ki so namenjene uporabi v Uniji v zdravilih za uporabo v veterinarski medicini za živali, namenjene za proizvodnjo hrane, ali v biocidnih proizvodih, ki se uporabljajo v živinoreji.

(2) V razpredelnici 1 Priloge k Uredbi Komisije (EU) št. 37/2010 (2) so določene farmakološko aktivne snovi in njihova razvrstitev glede MRL v živilih živalskega izvora.

(3) Snov alarelin ni vključena v navedeno razpredelnico.

(4) Pri Evropski agenciji za zdravila (v nadaljnjem besedilu: EMA) je bila vložena vloga za določitev MRL za alarelin pri kuncih.

(5) EMA je na podlagi mnenja Odbora za zdravila za uporabo v veterinarski medicini sklenila, da je verjetnost, da bi bil človek izpostavljen biološko pomembnim ravnem alarelina po zaužitju tkiva kuncev, zanemarljiva, in priporočila, da določitev MRL za alarelin pri kuncih ni potrebna za varovanje zdravja ljudi.

(6) V skladu s členom 5 Uredbe (ES) št. 470/2009 mora EMA preučiti, ali se lahko MRL, ki so za neko farmakološko aktivno snov v posameznem živilu že določene, uporabijo tudi za drugo živilo, pridobljeno iz iste vrste, oziroma ali se lahko MRL, ki so za neko farmakološko aktivno snov že določene za eno ali več vrst, uporabijo tudi za druge vrste.

(7) EMA je menila, da je ekstrapolacija razvrstitve „MRL se ne zahteva“ za alarelin s kuncev na vse vrste za proizvodnjo živil primerna.

(8) Uredbo (EU) št. 37/2010 bi bilo zato treba ustrezno spremeniti.

(9) Ukrepi iz te uredbe so v skladu z mnenjem Stalnega odbora za zdravila za uporabo v veterinarski medicini –

SPREJELA NASLEDNJO UREDBO:

Člen 1

Priloga k Uredbi (EU) št. 37/2010 se spremeni v skladu s Prilogo k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 14. septembra 2017 Za Komisijo Predsednik Jean-Claude JUNCKER

(1) UL L 152, 16.6.2009, str. 11.

(2) Uredba Komisije (EU) št. 37/2010 z dne 22. decembra 2009 o farmakološko aktivnih snoveh in njihovi razvrstitvi glede mejnih vrednosti ostankov v živilih živalskega izvora (UL L 15, 20.1.2010, str. 1).
284.

Institucije sporočijo prihodke in odhodke iz naslova provizij in opravnin v skladu z naslednjimi merili: (a) ‚vrednostni papirji – izdaje‘ vključujejo provizije in opravnine, prejete za sodelovanje pri uvedbi ali izdaji vrednostnih papirjev, ki ne izvirajo iz institucije ali jih ni izdala institucija; (b) ‚vrednostni papirji – naročila za prenos‘ vključujejo provizije in opravnine, ustvarjene s sprejemanjem, prenosom in izvrševanjem naročil za nakup ali prodajo vrednostnih papirjev v imenu strank; (c) ‚vrednostni papirji – drugo‘ vključuje provizije in opravnine, ki jih institucija ustvari z opravljanjem drugih storitev v zvezi z vrednostnimi papirji, ki ne izvirajo iz institucije ali jih ni izdala institucija; (d) ‚kliring in poravnava‘ vključuje prihodke (odhodke) iz naslova provizij in opravnin, ki jih je ustvarila institucija (so bile zaračunane instituciji) v okviru sodelovanja pri instrumentih v zvezi z nasprotno stranko, kliringom in poravnavo; (e) ‚upravljanje premoženja‘, ‚skrbništvo‘, ‚osrednje administrativne storitve za kolektivne naložbene podjeme‘, ‚fiduciarni posli‘ ter ‚plačilne storitve‘ vključujejo prihodke (odhodke) iz naslova provizij in opravnin, ki jih je ustvarila institucija (so bile zaračunane instituciji) pri opravljanju teh storitev; (f) ‚strukturirani finančni instrumenti‘ vključujejo provizije in opravnine, prejete za sodelovanje pri uvedbi ali izdaji finančnih instrumentov, razen vrednostnih papirjev, ki izvirajo iz institucije ali jih je izdala institucija; (g) opravnine iz naslova ‚dejavnosti servisiranja kreditov‘ na strani prihodkov vključuje prihodke iz naslova provizij in opravnin, ki jih institucija ustvari z opravljanjem storitev servisiranja kreditov, na strani odhodkov pa odhodke iz naslova provizij in opravnin, ki so jih instituciji zaračunali ponudniki storitev kreditiranja; (h) ‚prevzete obveznosti iz kreditov‘ in ‚dana finančna poroštva‘ vključujejo znesek, ki je bil pripoznan kot prihodek v zadevnem obdobju ter zajema odplačilo provizij in opravnin za navedene dejavnosti, ki so bile prvotno pripoznane kot ‚druge obveznosti‘; (i) ‚prejete obveze iz kreditov‘ in ‚prejeta finančna poroštva‘ vključujejo provizije in opravnine, ki jih je institucija v obdobju pripoznala kot odhodek zaradi obračuna stroška za nasprotno stranko, ki je prevzela obvezo iz kreditov oziroma finančno poroštvo, ki je bil na začetku pripoznan med ‚drugimi sredstvi‘; (j) ‚drugo‘ vključuje preostale prihodke (odhodke) iz naslova provizij in opravnin, ki jih je ustvarila institucija (so bile zaračunane instituciji), kot so prihodki (odhodki), ki izhajajo iz ‚drugih zavez‘, storitev v zvezi s tujo valuto (kot je zamenjava tujih bankovcev ali kovancev) ali opravljanja (sprejemanja) drugih vrst svetovanj in storitev na podlagi plačila.
(1)

člen 8a se nadomesti z naslednjim: „Člen 8a Prepovedi iz člena 6(1) in (4) se ne uporabljajo za sredstva in gospodarske vire, ki pripadajo ali so na voljo Foreign Trade Bank ali Korea National Insurance Company (KNIC), če so taka sredstva in gospodarski viri namenjeni izključno za uradne naloge diplomatskega ali konzularnega predstavništva v Severni Koreji ali za dejavnosti humanitarne pomoči, ki jo izvajajo ali usklajujejo Združeni narodi.“
(2)

Referenčni laboratoriji EU bi morali pokrivati področja zakonodaje o krmi in živilih ter zdravja živali, na katerih so potrebni natančni analitični in diagnostični rezultati. Čeprav obstajajo uveljavljene metode za odkrivanje virusov v živilih, učinkovitost nadzora ovira neenotnost pri uporabi testov. Dejstvo, da se za oceno metod, ki jih uporabljajo nacionalni referenčni laboratoriji, in oceno njihove zmožnosti uporabe testov ne izvaja preskušanje usposobljenosti, nekaterim nacionalnim referenčnim laboratorijem in uradnim laboratorijem otežuje pridobivanje potrebne akreditacije za delo v skladu z Uredbo (ES) št. 882/2004. Zato neobstoj referenčnega laboratorija EU za viruse, ki se prenašajo z živili, negativno vpliva na sposobnost pristojnih organov za izvajanje uradnega nadzora na tem področju.
PRILOGA

V Prilogi I k Uredbi (ES) št. 881/2002 se pod naslovom „Fizične osebe“ črta naslednji vnos:

„Adil Muhammad Mahmud Abd Al-Khaliq (tudi (a) Adel Mohamed Mahmoud Abdul Khaliq; (b) Adel Mohamed Mahmood Abdul Khaled). Datum rojstva: 2.3.1984. Kraj rojstva: Bahrajn. Državljanstvo: bahrajnsko. Št. potnega lista: 1632207 (bahrajnski). Drugi podatki: (a) deloval je v imenu Al-Kaide in skupine Libyan Islamic Fighting Group (LIFG) ter jima zagotavljal finančno, materialno in logistično podporo, (b) januarja 2007 je bil aretiran v Združenih arabskih emiratih (ZAE) na podlagi obtožb, da je član Al-Kaide in skupine LIFG, (c) po obsodbi v ZAE konec leta 2007 je bil na začetku leta 2008 premeščen v Bahrajn, kjer naj bi odslužil preostanek kazni, (d) po odpustitvi leta 2008 je nadaljeval z zbiranjem sredstev za Al-Kaido vsaj do leta 2012, (e) zbiral je tudi denarna sredstva za talibane. Datum uvrstitve iz člena 2a(4)(b): 10.10.2008.“
(4)

Med pripravo svežega narezanega sadja in zelenjave lahko encimske dejavnosti povzročijo slabšo kakovost proizvodov, na primer porjavenje in strukturne izgube, ter izgubo hrane. V izogib porjavenju se lahko uporabi askorbinska kislina (E 300). Vendar askorbinska kislina običajno razgradi celično tkivo, kar po nekaj dneh povzroči zmehčanje in razbarvanje sadja in zelenjave. Uporaba kalijevega karbonata (E 501) omogoča učinkovitejšo zaščito proti porjavenju, saj deluje kot stabilizator in regulator kislosti ter zmanjšuje poškodbe tkiva, ki jih povzroča askorbinska kislina.